Cayo Saetía

Cayo Saetía Kubako mendebaldean kokaturik dagoen harea-uharte bat da. Mayarí udalerrian dago, Ozeano Atlantikoaren itsasertzean, Holguíngo probintzian. 

Ez du berezko populazioarik, baina gaur egun konplexu turistikoa eta parke naturala denez turistak eta langileak bizi dira han.

 Geografia 
Holguín hiritik 120 kilometro hego-ekialdera aurkitzen da, Nipe badiaren ahoan. 11 kilometrotako luzera du eta zabalera maximoa 6 km-takoa da. Guztira 42 km²-ko azalera du. Cayo Saetía uhartearen puntu altuenak 4 metrotako garaiera du.

 Historia 
Erliebea ez da laua eta higadurak sorturiko azaleko haranak ditu. Horrek erakusten du garai batean ur korronteak izan zirela.

Cayo Saetía penintsula bat zen baina 1902 eta 1903 artean Dumois ubidea eraiki zen itsas trafikoa arintzeko eta orduan uhartea bihurtu zen. 1970. hamarkadan kubatar funtzionarioentako ehiza kotoa izan zen.

 Flora eta fauna 
Belardiak eta baso txikiak ditu eta 136 landare espezie katalogatu dira, haietako 17 endemikoak eta iraungitzeko arriskuan. Hego-ekialdeko itsasertzean mangladiak daude.

Fauna ere oso aberatsa da Cayo Saetían. 110 hegazti espezie, 12 narrasti espezie, 145 arrain espezie, 69 molusku espezie... Ehiza kotoa izan zenez ugaztun espezie ugari sartu ziren uhartean, hala nola, antilopeak, zebrak, orein buztanzuriak, bufaloak, basurdeak, gameluak... bai eta hegazti exotikoak ere; ostrukak, loroak... Gaur egun argazki safariak antolatzen dira.

 Iruditegia 

 Erreferentziak 

 Kanpo estekak 

Kategoria:Kubako uharteak